In nomine Dei patris omnipotentis, notum sit tam presentibus quam futuris quod veniens quędam femina, nomine Oddila, ad mortem, tradidit ad locum Beatę Dei genitricis Marię Sanctique Benigni martyris Christi constructum foras portas Sarmasię jornales VII, propter sepulturam suam in comitatu Alsinsi. Post mortem vero supradictę feminę, venit mater ipsius, nomine Engelburgis, tradidit eosdem jornales per cartam ad supradictum sacrum locum, sitos in valle Valignos, prope rivum. . . . . . . . . . . . Si autem ego Engelburgis, aut aliquis ex parentibus meis, contra hanc donationem legitimam venire temptaverit, eum dicare non valeat quod repetit, sed insupter convictus a justis judicibus sancto loco cui fraudem inferre conatus est, XX lib. persolvat, et donatio nostra firma, stabilisque permaneat stipulatione subnixa. Si autem in sua malicia perduraverit, sciat se cum Juda traditore esse damnandum. Ego Girbertus vice cancellaris rogatus scripsi.